JUDEȚUL CLUJ

CONSILIUL LOCAL DEJ

**Anexa nr.1 la HCL nr……./…………..**

**PROTOCOL DARE IN ADMINISTRARE**

În temeiul prevederilor art. 129 alin. (2), lit. c); art. 139, alin. (3) lit.g), art.297 alin.(1) lit a.), art. 298, 299 din O.U.G. 57/2019 privind Codul Administrativ si ale Legii nr.1/2011, a educației naționale cu modificările si completările ulterioare, s-a încheiat prezentul contract în baza Hotărârii Consiliului Local Dej nr…………/………..

**I. PĂRŢILE CONTRACTANTE**

Municipiul Dej, judeţul Cluj ,având CIF 4349179, reprezentată legal prin Primar, ing. MORAR COSTAN,în calitate de **PROPRIETAR**, pe de o parte,

și

Liceul Tehnologic "Constantin Brâncuși" Dej, Cod fiscal 4378964, reprezentată prin director prof. ILIEṢ TEODOR, in calitate de **ADMINISTRATOR**, pe de altă parte

**II. OBIECTUL CONTRACTULUI DE ADMINISTRARE**

Obiectul contractului îl constituie administrarea imobilului" Sala de educație fizica școlară ", in cadrul Liceului Tehnologic "Constantin Brâncuși", situat in Dej, str. Nicolae Iorga nr.5, si terenul aferent construcției , in suprafață de 900 mp, înscris in C.F.nr.60633 Dej, nr. cadastral 60633, proiect derulat prin Compania Națională de Investiții C.N.I.-S.A., proprietate publică a Municipiului Dej.

Predarea-primirea bunurilor menționate se va face pe baza unui proces verbal încheiat in termen de 5 zile de la semnarea prezentului contract.

**III. TERMENUL**

Termenul administrării este pe durata derulării activităţii de învăţământ a unităţii şcolare.

**IV. DREPTURILE PĂRŢILOR**

Drepturile proprietarului

(1) Să controleze periodic, modul în care sunt folosite si întreținute bunurile, cu respectarea

destinației stabilite prin contract;

(2) Verificarea se va efectua numai cu notificarea prealabilă a administratorului.

(3) Să verifice, în perioada derulării protocolului de administrare, modul în care se respectă condițiile şi clauzele acesteia de către administrator.

(4) Proprietarul are dreptul să modifice în mod unilateral partea reglementată a contractului, din motive excepţionale legate de interesul naţional sau local .

Drepturile administratorului

Administratorul are dreptul de a exploata în mod direct, pe riscul şi pe răspunderea sa,

bunurile ce fac obiectul contractului de administrare, fără a le putea înstrăina.

**V. OBLIGAŢIILE PĂRŢILOR**

Obligaţiile proprietarului :

Să nu îl tulbure pe administrator în exerciţiul drepturilor rezultate din prezentul contract de administrare. Să notifice administratorului apariţia oricăror împrejurări de natură să aducă atingere drepturilor administratorului;

Obligaţiile administratorului

(1) Să asigure exploatarea eficace, în regim de continuitate şi permanenţă a bunurilor care

fac obiectul administrării.

(2) Să păstreze în bune condiții bunurile încredințate, precum si accesoriile acestora, să nu le

degradeze sau deterioreze cu buna stiinta, pe toată durata administrării, în caz contrar obligându-se să răspundă de distrugerea totală sau parțială a acestora;

(3) Să exploateze in mod direct bunurile care fac obiectul administrării. Să ia împreuna cu proprietarul, toate măsurile necesare pentru avizarea funcționării unităţilor de învăţământ.

(4) Să respecte condițiile impuse de natura bunurilor (condiţii de siguranţă în exploatare,

protecţia mediului, protecţia muncii, condiţii privind folosirea şi conservarea patrimoniului etc.). Pentru situații punctuale se solicită expertiza sau ajutorul proprietarului.

(5) La încetarea contractului de administrare, administratorul este obligat să restituie

proprietarului, în deplină proprietate bunurile administrate în mod gratuit şi libere de orice sarcini.

(6) Administratorul este obligat să continue exploatarea bunului în noile condiţii stabilite de

proprietar, în mod unilateral, fără a putea solicita încetarea acestuia. În cazul în care administratorul sesizează existenţa sau posibilitatea existenţei unei cauze de natură să conducă la imposibilitatea realizării activităţii proprii va notifica de îndată acest fapt proprietarului în vederea luării măsurilor care se impun pentru asigurarea continuităţii activităţi

(7) La încetarea contractului de administrare din alte cauze decât ajungerea la termen, excluzând

forţa majoră şi cazul fortuit, administratorul este obligat să asigure continuitatea administrării bunului în condiţiile stipulate în protocolul de administrare, până la preluarea acestora de către proprietar.

**VI. RĂSPUNDEREA CONTRACTUALĂ**

Nerespectarea de către părţile contractuale a obligaţiilor cuprinse în prezentul contract de

administrare atrage răspunderea contractuală a părţii în culpă. Dacă penalităţile nu acoperă paguba, se vor plăti în completare daune-interese.

**VII. LITIGII**

Litigiile de orice fel care decurg din executarea prezentului contract de administrare sunt

de competenţa instanţei judecătoreşti de drept comun, dacă nu pot fi rezolvate pe cale amiabilă între părţi.

**VIII. DISPOZIŢII FINALE**

Pe toată durata administrării cele două părţi se vor supune legislaţiei în vigoare din România.

Modificarea şi completarea contractului de administrare se poate face ori de câte ori va fi nevoie prin acte adiţionale, cu acordul părţilor în funcţie de necesitate şi noi reglementări în materie.

Contractul de administrare a fost încheiat azi……………….. în 2 (două) exemplare originale .

PROPRIETAR, ADMINISTRATOR

MUNICIPIUL DEJ

PRIMAR

Ing.MORAR COSTAN